ડો. દવેનો સવા ચાર દશકાથી ચાલતો સેવાયજ્ઞ અતૂટ અને અખંડ રહ્યો છે. 1971માં ઇન્ડિયા કોમ્યુનિટી લીગ સ્થપાતાં તેઓ તેમાં જોડાયા. શિકાગો વિસ્તારમાં આવેલા યુગાન્ડાના નિરારશ્રતોનો કાયદાકીય, આરોગ્ય વિષયક, ઇમિગ્રેશન, નોકરી વગેરેમાં મદદ કરવાનો લીગનો હેતુ હતો. 1975માં ડો. દવે આના પ્રેસિડેન્ટ થયા. 1994 અને 1995 એમ બે વર્ષ ઇન્ડિયાના સ્ટેટની બેક કાઉન્ટી મેડિકલ સોસાયટીમાં પ્રેસિડેન્ટ બન્યા. તે સમયે ‘ચિનગારી’ નામનું અંગ્રેજી માસિક કોમ્યુનિટી લીગ તરફથી શરૂ કરવામાં અને ચલાવવામાં તેમનો મહત્ત્વનો ફાળો હતો.